वल्ड वाइड वेब (World Wide Web) या WWW एगो ज्ञान आ जानकारी के दुनिया हवे जेह में बिबिध प्रकार के दस्तावेज आ वेब संसाधन सभ यूनिफ़ॉर्म रिसोर्स लोकेटर (यूआरएल) द्वारा पहिचानल जालें, हाइपरटेक्स्ट प्रोटोकॉल द्वारा आपस में जुड़ल रहे लें, आ इंटरनेट के माध्यम से इनहन ले पहुँचल जा सके ला। अंग्रेज बैज्ञानिक टीम बर्नर्स ली एकर खोज 1989 में कइलें आ जब ऊ स्विट्जरलैंड में सर्न में नियुक्त रहलें, 1990 में वेब ब्राउजर खातिर प्रोग्राम लिखलें। 1991 में एकरा के सर्न से बाहर रिलीज कइल गइल आ अगस्त 1991 में ई इंटरनेट पर पब्लिक खातिर उपलब्ध भइल।